बे समाव आसामनि खमैबो 3 किल’ मिटार जानथायसिम मिज’ दुथांफोर आरो मिज’राम आइ.आर. बेटेलियानफोरा आवग्रिनानै दं। आखाइ-आखाइ हाथियार लालानै मिज’राम आइ.आर. बेटेलियानि जवानफोरा साग्रिद जानानै दं। जायनि थाखाय सिमना ओनसोलाव थानाय आसामनि राइजोपोरा बिग्रायखांनायजों लोगोसे पुलिस बिफाननि सायावबो रागा जोंनाय फोरमायदों। मानोना आसाम पुलिसफोरा मिज’फोरनि हेंथायै जेबो खालामनो थि गरन्थ’ लानाय नुवाखै। आरो लोगोसे जायगानि एम.एल.ए. अर्थाद आथिखाल मन्त्रि परिमल सुक्ल’बैध्यनि सायावबो खुद्रिनाय नुनो मोनदों। बेजों लोगोसे मिरु आरो रायजो सोरखारखौ बे जेंनानि सायाव थाबैनो राहालानो थाखाय खावलायो।